CELEX: 62010TN0322
Language: fi
Date: 2010-07-30 00:00:00
Title: Asia T-322/10: Kanne 30.7.2010 — Clasado v. komissio

25.9.2010   
            
            
               FI
            
            
               Euroopan unionin virallinen lehti
            
            
               C 260/25
            
         Kanne 30.7.2010 — Clasado v. komissio
   (Asia T-322/10)
   ()
   2010/C 260/35
   Oikeudenkäyntikieli: englanti
   
      Asianosaiset
   
   
      Kantaja: Clasado Ltd. (Milton Keynes, Yhdistynyt kuningaskunta) (edustajat: barrister G.C. Facenna, solicitors M.E. Guinness ja M.C. Hann)
   
      Vastaaja: Euroopan komissio
   
      Vaatimukset
   
   
               —
            
            
               5.5.2010 annetut komission asetukset (EU) N:o 382/2010 (1) ja N:o 384/210 (2) on kumottava siltä osin kuin ne koskevat kantajan BimunoBT (BGOS) Prebioticin osalta esittämiä terveysväitteitä; ja
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii esillä olevassa kanteessaan SEUT 263 artiklan nojalla 5.5.2010 annettujen komission asetusten (EU) N:o 382/2010 ja N:o 384/210 kumoamista siltä osin kuin niissä todetaan, että kantajan BimunoBT (BGOS) Prebioticin, joka on immuunijärjestelmän tukemiseen ja vatsan ja suoliston terveen toiminnan ylläpitoon ihmisillä sekä matkustajien ripulin ehkäisemiseen tarkoitettu prebioottinen ravintolisä, osalta esittämät terveysväitteet eivät vastaa asetuksessa (EY) N:o 1924/2006 (3) asetettuja vaatimuksia ja että näin ollen niiden hyväksyntä evätään.
   Kantaja esittää kanteensa tueksi seuraavat oikeudelliset perusteet:
   
                
            
            
               Ensinnäkin komissio on kyseiset asetukset antaessaan rikkonut olennaista menettelymääräystä eli asetuksen (EY) N:o 1924/2006 16 artiklan 6 kohdassa ja 17 artiklassa tarkoitettua hakijan ja yleisön kannanottoja koskevaa menettelyä.
            
         
                
            
            
               Toiseksi komissio on näin toimiessaan jättänyt virheellisesti huomiotta asetuksen (EY) N:o 178/2002 (4) 38 artiklan 1 kohdan, jonka tarkoituksena on taata, että Euroopan elintarviketurvallisuusviranomaisen toiminta on avointa.
            
         
                
            
            
               Lisäksi koska komissio katsoi, että Euroopan elintarviketurvallisuusviranomaisen lisähuomautukset 4.12.2009 tehdystä kantajan hakemuksesta eivät olleet asetuksen (EY) N:o 1924/2006 16 artiklassa tarkoitettu lausunto tai lausunnon osa, kyseiset asetukset annettiin oikeudellisen virheen perusteella.
            
         
                
            
            
               Komission asetukset, joiden kumoamista vaaditaan, annettiin myös vastoin Clasadon Euroopan unionin perusoikeuskirjan (5) 41 artiklaan perustuvaa oikeutta tulla kuulluksi, samoin kuin vastoin tämän perusteltua luottamusta.
            
         
                
            
            
               Lopuksi, komissio on myös loukannut hyvän hallinnon periaatetta, joka on jäsenvaltioiden valtiosääntöperinteisiin perustuva yleinen periaate, ja erityisesti rikkonut asetuksen (EY) N:o 1924/2006 17 artiklassa tarkoitettuna päätöksentekijänä velvollisuuttaan tutkia viivytyksettä ja puolueettomasti kaikki sille toimitettu aineisto.
            
         
      (1)  Muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien tiettyjen terveysväitteiden hyväksynnän epäämisestä 5.5.2010 annettu komission asetus (EU) N:o 382/2010 (EUVL L 113, s. 1).
   
      (2)  Tiettyjen sairauden riskin vähentämiseen ja lasten kehitykseen ja terveyteen viittaavien elintarvikkeita koskevien terveysväitteiden hyväksynnästä ja hyväksynnän epäämisestä 5.5.2010 annettu komission asetus (EU) N:o 384/2010 (EUVL L 113, s. 6).
   
      (3)  Elintarvikkeita koskevista ravitsemus- ja terveysväitteistä 20.12.2006 annettu Euroopan parlamentin ja neuvoston asetus (EY) N:o 1924/2006 (EUVL L 404, s. 9).
   
      (4)  Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28.1.2002 annettu Euroopan parlamentin ja neuvoston asetus (EY) N:o 178/2002 (EYVL L 31, s. 1).
   
      (5)  Euroopan unionin perusoikeuskirja (EUVL 2010 C 83, s. 389).